Категория:Персоналии по алфавиту
Категория:Учёные по алфавиту
**Richard Richardovich Vasmer** (nemischa:, 9-oktyabr 1888-yil, Sankt-Peterburg, Rossiya imperiyasi – 1938-yil 22-fevral, Toshkent, SSSR) – rus va sovet numizmati, sharqshunos-arabshunos. I. Y. Krachkovskiyning fikricha Vasmer "sharq, ayniqsa musulmon numizmatikasi bo'yicha eng buyuk mutaxassisi bo'lgan". Shvetsiya Qirollik adabiyot, tarix va qadimiy yodgorliklar akademiyasining xorijiy muxbir a'zosi (1929). Mashhur nemis tilshunosi, slavyan Maks Vasmerning ukasi.

Vasmer rus nemislari oilasida tavallud topgan. U Karl May gimnaziyasini, Leypsig va Sankt-Peterburg universitetlarini tamomlagan, Ermitajga ishlashga taklif qilingan va muzey kolleksiyasida arab tangalarini kataloglash bilan shug‘ullangan. Birinchi jahon urushida qatnashgan. 1918-yilda Ermitajga qaytib keldi va Davlat Moddiy madaniyat tarixi akademiyasining Numizmatika va gliptika bo'limida kotib lavozimida faoliyat olib bordi. Vasmer hibsga olingunga qadar Ermitajda sharq numizmatikasining bosh kuratori bo'lgan. ּ1925-yilgacha SSSRda Sharq tangalarining birinchi ko'rgazmasida ishlagan va keyinchalik o'zini butunlay ilmiy faoliyatga bag'ishlagan.

Richard asosan oʻrta asr Sharqiy Yevropada arab tangalarining mavjudligini, shuningdek, Sharq davlatlari tarixiga oid manba sifatida numizmatikani oʻrgangan. Tangalar xazinalari tahlili bo'yicha ilg'or tadqiqotlar yaratgan, numizmatik topilmalarni xaritalash va tizimlashtirish bilan shug'ullangan. Uning 50 dan ortiq asari nashr etilgan, uning keng qo‘lyozma merosi arxivda saqlanmoqda. 1934-yilda uydirma bilan "Rossiya milliy partiyasi ishi" bo'yicha hibsga olingan va o'n yilga majburiy mehnat lagerlariga surgun qilingan. Vasmer 50 yoshida Toshkentdagi lagerda vafot etgan.

Biografiyasi
------------

Richard 9-oktyabr 1888-yil, Sankt-Peterburg, Rossiya imperiyasida savdogar oilasida tavallud topgan. Otasi Richard Yuliy Fridrix Vasmer (1853, Altona, Daniya Qirolligi 1924, Berlin, Weimar Respublikasi), onasi Amaliya Mariya Yuliya, (1862, Sankt-Peterburg, 1935, Berlin), arxitektura akademigi K. A. E. Shaubning qizi bo'lgan. Maks va Richardning Mariya ismli singlisi bor edi. 

Bolalar maktabga borganlarida, Vasmerlar oilasi Tuchkov ko'chasida yashagan. 1898-yilda Richard Karl May gimnaziyasiga o'qishga kirgan. U bilan bir sinfda bo'lajak gidrograf N. P. Vagner, yaxtachi N. A. Vekshin, matematik A. A. Krakau, pedagog V. A. Krasnov, yuristlar K. N. Bogdanovich, G. V. Lampe va aka-uka Kutlerlar Konstantin va Nikolay o'qishgan. Richard 1906-yilda gimnaziyani kumush medal va o'rtacha ball 4,7 bilan tugatgan.

Manbalar
--------



1. ↑  Крачковский И. Ю.*. Избранные сочинения*. М. Л.: Издательство АН СССР, 1958 — 157, 167, 180 bet.
2. ↑  «Весь Петербург» на 1913. ( at vivaldi.nlr.ru Error: unknown archive URL 20210829181122 sanasida arxivlangan).
3. ↑  Милибанд С. Д. ed (2008). *Фасмер Ричард Ричардович* (Востоковеды России: XX — начало XXI веков. Биобиблиографический словарь: в 2 книгах. Книга II: Н—Я nashri). М.: Восточная литература. pp. 532—533. ISBN 978-5-02-036368-7.
4. ↑  „Erik-Amburger-Datenbank - Datensatz anzeigen". *amburger.ios-regensburg.de*. Qaraldi: 21-noyabr 2023-yil.
5. ↑  Карточка ( at amburger.ios-regensburg.de Error: unknown archive URL 20210624200114 sanasida arxivlangan) Амалии Марии Юлии Шауб в оцифрованной картотеке иностранцев в дореволюционной России, составленной Эриком Амбургером и оцифрованной Институтом исследования Восточной и Юго-Восточной Европы имени Г. В. Лейбница в Регенсбурге.
6. ↑  Спасский И. Г. (1970). *Нумизматика в Эрмитаже. Очерк истории Минцкабинета — Отдела нумизматики*. **VIII** (Нумизматика и эпиграфика nashri). М.: Наука. pp. 190, 191, 205.
7. ↑   *От редакции*. **IV. Нумизматика. Выпуск 2** (Труды Государственного Эрмитажа nashri). Л.: Издательство Государственного Эрмитажа. 1961. pp. 8.